Upravno vijeće

Kino Edison, multimedijski centar za kulturno – turističke sadržaje

|  |  |  |
| --- | --- | --- |
|  |  |  |
|  |  |
|  |  |  |

**Z A P I S N I K**

Sa 12. sjednice Upravnog vijeća Ustanove „Kino Edison, multimedijski centar za kulturno – turističke sadržaje“, održane dana 26. rujna 2023. godine, s početkom u 9,00 sati putem Microsoft Teams aplikacije

**PRISUTNI ČLANOVI VIJEĆA**: Ida Galović

 Sanja Zanki Pejić

**OSTALI PRISUTNI**: Ivan Gojmerac, ravnatelj Ustanove

 Danijela Družak Rade

Predsjednica Upravnog vijeća otvorila je sjednicu i sve prisutne srdačno pozdravila, te konstatirala kvorum kako bi donesene odluke na sjednici bile pravovaljane. Predsjednica je za današnju sjednicu Upravnog vijeća predložila sljedeći

**DNEVNI RED:**

1. Usvajanje zapisnika sa 11. sjednice Upravnog vijeća

2. Druga izmjena Odluke o koeficijentima za radna mjesta i o visini osnovice za određivanje plaće za

 zaposlenike u ustanovi „Kino Edison, multimedijski centar za kulturno–turističke sadržaje“

3. Izmjena Cjenika ustanove „Kino Edison, multimedijski centar za kulturno–turističke sadržaje“

4. Razno

Predloženi dnevni red jednoglasno je usvojen.

**Ad.1. Usvajanje zapisnika sa 11. sjednice Upravnog vijeća**

Zapisnik sa 11. sjednice Upravnog vijeća članicama je dostavljen ranije uz poziv za ovu sjednicu, te je isti bez rasprave jednoglasno usvojen.

**Ad.2. Druga izmjena Odluke o koeficijentima za radna mjesta i o visini osnovice za određivanje**

 **plaće za zaposlenike u ustanovi „Kino Edison, multimedijski centar za kulturno–turističke**

 **sadržaje“**

Ravnatelj Ustanove „Kino Edison, multimedijski centar za kulturno – turističke sadržaje“, Ivan Gojmerac kao izvjestitelj ove točke dnevnog reda upoznao je članice Upravnog vijeća s predviđenim izmjenama Odluke, prijedlog koje su i ranije dobile uz materijale za ovu sjednicu. U predmetnoj Odluci mijenja se članak 2. stavak 4., te se iza članka 4. dodaje članak 4.a i članak 4.b. Na predložene izmjene članice Upravnog vijeća nisu imale primjedbe.

Upravno vijeće jednoglasno je donijelo Drugu izmjenu Odluke o koeficijentima za radna mjesta i o visini osnovice za određivanje plaće za zaposlenike u ustanovi „Kino Edison, multimedijski centar za kulturno–turističke sadržaje“.

**Ad. 3.** **Izmjena Cjenika ustanove „Kino Edison, multimedijski centar za kulturno–turističke**

 **sadržaje“**

Izvjestitelj ove točke dnevnog reda bio je ravnatelj ustanove „Kino Edison, multimedijski centar za kulturno–turističke sadržaje“. Cjenik s predloženim izmjenama članicama Upravnog vijeća dostavljen je ranije uz poziv za sjednicu. Ravnatelj je još jednom prošao kroz predložene izmjene na koje članice Upravnog vijeća nisu imale primjedbe, već su samo sugerirale manje izmjene vezane za izgled cjenika kako bi isti bio pregledniji.

Upravno vijeće jednoglasno je usvojilo prijedlog Izmjene Cjenika ustanove „Kino Edison, multimedijski centar za kulturno–turističke sadržaje“

**Ad. 4. Razno**

Pod ovom točkom dnevnog reda ravnatelj je naveo kako ljudi vole dolaziti u kino i za sada je dosta veliki interes. Manji je interes trenutno za VR projekcije filmova s time da oni koji su bili na VR projekcijama sa istima su jako zadovoljni. Svakako bi trebalo potaknuti ljude na dolazak na VR projekcije, na što je Sanja Zanki Pejić predložila da se razmotri mogućnost organiziranja nagradnih igara preko facebook stranice u kojima bi se dodjeljivale ulaznice za VR filmske projekcije.

Ravnatelj je pod ovom točkom, Upravno vijeće izvijestio i o provedenom natječaju za radno mjesto voditelj programa, na koji je pristiglo sedam prijava, te su sve udovoljavale formalnim uvjetima natječaja. Pismenom testiranju pristupilo je šest prijavljenih kandidata od kojih je samo jedna kandidatkinja ostvarila dovoljan broj bodova za prolazak, te je ista i zaposlena.

Predsjednica Upravnog vijeća prenijela je ravnatelju informaciju kako je u nekoliko navrat čula komentare da trejleri prije filmskih projekcija traju predugo. Na navedeno ravnatelj je objasnio kako je to zbog tehničkih razloga, jer često na blagajni za kupnju karata ili kod kokičara zna biti gužva pa se puštaju nešto duži trejleri kako nitko ne bi zakasnio na projekciju filma. Pritom je ravnatelj naglasio kako su mu ovakve informacije uvijek dobro došle radi otklanjanja eventualnih nedostataka.

Dovršeno u 9,30 sati.

Tajnica Upravnog vijeća Predsjednica Upravnog vijeća

 Danijela Družak Rade Ida Galović